OSNOVNA ŠKOLA VIŠNJEVAC

VIJEĆE RODITELJA

Višnjevac, 31. ožujka 2021.

 ČLANOVIMA VIJEĆA RODITELJA

 - S V I M A -

Predmet: ZAKLJUČCI s 39*.* sjednice Vijeća roditelja

 - dostavljamo-

Dostavljamo vam ZAKLJUČKE s 39*.* sjednice Vijeća roditelja održane **30. ožujka 2021. godine (utorak) u 18:00 sati**. Uljudno molimo pročitati zaključke i sukladno s njima postupiti, svaki član Vijeća roditelja u djelokrugu svoga rada, zaduženja i obveza.

Od ukupno 24 člana pozivu na sjednicu odazvalo se 16 članova, 4 člana svoj izostanak su unaprijed opravdali.

 *Ad. 1) Izbor i imenovanje člana Školskog odbora iz reda roditelja*

Ravnatelj škole zahvalio se na dugogodišnjem i izuzetnom doprinosu u radu Školskog odbora dosadašnjem članu Školskog odbora iz reda roditelja, gospodinu Robertu Petešiću. U ime roditelja to je učinila i gospođa Ines Nikić. Roditelji su informirani o ulozi člana Školskog odbora iz reda roditelja u radu Školskog odbora te načinu izbora istoga prema čl. 37. Statuta škole. Kandidati su predloženi javno, prihvatili su kandidaturu i glasanje se odvijalo javno. Kandidati su se prethodno kratko predstavili. Predloženi su redom: gospodin Tomislav Širić, gospođa Maksimilijana Vlašić, gospođa Ines Nikić, gospođa Maja Balatinac. Nakon provedenog glasanja, utvrđeno je da je za člana Školskog odbora iz reda roditelja izabran gospodin Tomislav Širić sa 10 glasova, o čemu je sastavljena posebna Odluka. Gospođa Maksimilijana Vlašić dobila je 2 glasa. Gospođa Ines Nikić dobila je 1 glas. Gospođa Maja Balatinac dobila je 1 glas. Dva člana Vijeća roditelja suzdržalo se u glasanju.

*Ad. 2) Pitanja i prijedlozi*

Gospodin Robert Petešić izvijestio je Vijeće roditelja o sadržaju posljednje sjednice Školskog odbora. Naglasio je da je pokrenut i objavljen postupak javne nabave vezano za izmjenu rasvjete, što je dodatno pojasnio ravnatelj. Ravnatelj je također informirao roditelje o planovima i mogućnosti ugradnje solarnih panela. Govorilo se i o problemima koje je donijela online nastava, teškoćama s kojima su se suočili učenici (nedostatna znanja, teškoće u motivaciji i radnim navikama), pa vezano uz to i nedogovarajućem odnosu nekih nastavnika. Postavljen je upit vezano za kontakte s predmetnim nastavnicima, informacijama i roditeljskim sastancima općenito. Razgovaralo se o jelovniku škole koji je ograničen uslijed nužnosti poštovanja epidemioloških mjera (jedinična pakovanja obroka), uslijed čega se ne sastaje niti imenovano povjerenstvo kojega je član gospođa Pavić iz reda roditelja. Roditelji su također postavili pitanje vezano za čistoću okoliša škole, posebno vezano uz ambalažu užine koju učenici iznose i bacaju po okolišu.

Predsjednik Vijeća roditelja

Biljana Mrdović-Varevac, dipl.psiholog Robert Petešić